open-index/open-wikipedia-markdown huggingface dataset:
Sør-Hålogaland Heimevernsdistrikt 14

**Sør-Hålogaland Heimevernsdistrikt 14** ble opprettet ved omorganiseringen 1. august 2005, og er et distrikt i Heimevernet. Det har territorielt militært ansvar fra grensen mot Nord-Trøndelag i sør, opp til og med Tysfjord kommune i nord. HV 14 består av distriktsråd, distriktsstab,  innsatsstyrke, Urs områder  geværområderog et stabsområde . Distriksstaben er lokalisert på Drevjemoen, 27 km nordvest for Mosjøen sentrum.

Distriktets innsatsstyrke har navnet Heron, og rommer ca. 300 befal og soldater.

Distriktet omfatter bl.a det tidligere ***HV-14 Sør-Hålogaland heimevernsdistrikt***, som var betegnelsen fram til august 2005. Hovedkvarteret til  HV-14 Sør-Hålogaland heimevernsdistrikt var i Mosjøen.

De militære sjefer for Hålogaland HV-distrikt har vært:

* Major Simon Liljedal (desember 1946 -desember 1955).
* Oberstløytnant Jon Gunleiksrud (januar 1956-august 1974).
* Oberstløytnant Bjarne Groven (august 1974-august 1979)
* Oberstløytnant Per Fosse (august 1979-26. oktober 1985; første krigsskoleutdannede sjef).
* Oberstløytnant Tore Kulsli (august 1986-desember 1998).
* Oberstløytnant Lars Kapskarmo (desember 1998-desember 2004).
* Oberstløytnant Jan Erik Fransson (august 2005-2011)
* Oberstløytnant Ove M Ranum (2012-2017)

* Oberstløytnant Bengt Henriksen (2017-2022)

* Oberstløytnant Finn Ola Helleberg (2022-

Midlertidige sjefer har vært:

* Major Kåre Hansen en stund under sjefens fravær i 1984.
* Major Tormund Katstrand og daværende kaptein Tor Grotnes fra oktober 1985 til august 1986.
* Oberstløytnant Hans Kristian Sæter fra juli 1991 til juli 1992.
* Major Magne Larsen fra desember 2004 til august 2005.
* Oberstløytnant Tor Edvard Aal fra august 2011 til august 2012.

## Eksterne lenker
* Avdelingens hjemmeside
* Heimevernets distrikter
Pálmi Rafn Pálmason

**Pálmi Rafn Pálmason** (født 9. november 1984) er en islandsk fotballspiller. Han er midtbanespiller og spiller for den islandske klubben KR.

Pálmason startet sin karriere for Völsungur, KA Akureyri og Valur. Han kom til Stabæk juli 2008. Pálmason ble en av Stabæks store helter høsten 2008 da han headet inn 2–1-målet på overtid og ble matchvinner mot regjerende seriemester Brann på Brann Stadion i den 24. serierunden, og dermed praktisk talt sikret Stabæks første seriegull noensinne. Dette var også hans første Tippeliga-mål for Stabæk. Den 29. november 2011 signerte Pàlmason en treårskontrakt med Lillestrøm Sportsklubb. I 2015 dro han tilbake til Island for å spille for KR Reykjavík

## Referanser


## Eksterne lenker
*
Chongwenmen

**Chongwenmen** (kinesisk: 崇文門, pinyin: *Chóngwénmén*, mandsjuisk: *Šu be wesihulere duka*) er navnet på en tidligere byport i Beijings bymur, og er nå navnet på et subdistrikt i bydistriktet Chongwen sørøst i det sentrale Beijing. 
Bydistriktet Chongwen er oppkalt etter porten. I dagligtale forbindes Chongwenmen med trafikknutepunktet som er vokst opp rundt stedet den gamle porten lå. 

Den gamle byporten lå rett sør for det tidligere legasjonskvarteret. 

På Yuan-dynastiets tid het denne byporten *Wenmingmen* (文明門). Ettersom den mongolske fyrst Hadas residens lå like ved, var porten også populært kalt *Hadamen* (哈達門; 哈大門) eller *Hademen* (哈德門). Hademen overlevde til godt inn på 1900-tallet, og gav også navn til et populært kinesisk sigarettmerke. 

I 1960-årene ble porten revet for å gi bedre armslag ved anlegget av Beijings annen ringvei.
Hans Henrik Ramm

**Hans Henrik Ramm** (født 1950) er en norsk petroleumsrådgiver, redaktør og politiker (H).
__NOTOC__
## Liv og virke
Han vokste opp på Nesoddtangen som sønn av direktør Wilhelm Ernst Ramm (1913–1995) og forfatter Eva Ramm, født Sundby. Hans oldefar Mentz Rynning Ramm var bror av stortingsmann Ove Engelsen Ramm og farbror til stortingsmann Wilhelm Ernst Ramm (fetter til hans farfar med samme navn). Han er også en fjern slektning av eidsvollsmann Eilert Valdemar Preben Ramm.

Han tok artium ved Aars og Voss' skole i 1968 og deretter deleksamener i realfag ved Universitetet i Oslo. Han var formann i Oslo Unge Høyre i 1970 og viseformann i Unge Høyres sentralstyre 1971–1975. Han arbeidet som journalist i *[[Akershus Amtstidende]]*, *[[Morgenbladet]]* og *[[Mannskapsavisa]]* før han ble informasjonskonsulent i Norges Industriforbund i 1973. I tiden 1974-1981 var han rådgiver for Høyres stortingsgruppe. Han var også medlem av Oslo bystyre 1976–1983.

Ved Kåre Willochs regjeringsdannelse i 1981 ble Ramm utnevnt til statssekretær for statsråd Vidkunn Hveding i Olje- og energidepartementet. Ramm spilte en viktig rolle i den såkalte vingeklippingen av Statoil og etableringen av Statens direkte økonomiske engasjement (SDØE) på kontinentalsokkelen. Ramm var personlig rådgiver i oljesaker for statsråd Rolf Presthus i Finansdepartementet 1983–1985. Han møtte også i til sammen 37 dager på Stortinget som vararepresentant for Oslo. Han arbeidet som utredningssjef i Oslo Høyre 1985–1986.

I 1986 etablerte han sin egen rådgivningsvirksomhet, Ramm Kommunikasjon, senere Ramm Energy Partner. Han var også ansvarlig redaktør i *Norsk Oljerevy* 1990–1998 og har hatt en rekke styreverv. Han har uttalt seg kritisk til påstanden om menneskeskapt global oppvarming.

Ramm var med major Johan M. Setsaas blant dem som tidlig i 1990-årene satte kritisk søkelys på politisk overvåkning i Norge, og har blant annet hevdet at norske myndigheter var mer involvert i Lillehammer-saken enn det Politiets overvåkningstjeneste selv hevder. Ramm og Setsaas hevder også at de selv ble utsatt for overvåkning, ettersom de valgte å kritisere medlemmene og utvelgelsen av Lund-kommisjonen. I 1999 utgav Ramm og Setsaas boken *[[De var Furre var: maktspill og spionmistanke - et hemmelig nettverk i selvforsvar]]*.

## Utmerkelser
* 1992: Offshore Northern Seas pressepris
* 2007: Norsk Petroleumsforenings pris
* 2012: Gullkronen i kategorien «The Honour Award» av Rystad Energy

## Referanser


## Eksterne lenker
* 
*
Jana (elv i Sakha)

**Jana** (russisk: Яна) er ei elv i republikken Sakha i Russland. Den renner mot nord og ligger mellom elvene Lena i vest og Indigirka i øst. Den er 872 kilometer lang og har et nedbørfelt på  Medregnet tilløpselva Sartang har den en total lengde på . Middelvannføringen ved Ubileinaja, 157 kilometer før munningen, er .

Elva begynner ved samløpet mellom elvene Sartang og Dulgalakh. Ved utløpet i Janabukta i Laptevhavet danner Jana et enormt delta på  Hele nedbørfeltet er under permafrost og består for det meste av taiga som går over til tundra nord for ca. 70°N, selv om det finnes trær på egnede steder helt nord til deltaet.

De viktigste sideelvene er Adytsja, Oldzjo, Abyrabyt og Bytantaj. Store deler av elva er seilbar. Jana fryser over i oktober og er islagt til mai eller først i juni.

## Referanser
Libido (band)

**Libido** var et norsk rockeband fra Bergen startet i 1995. 

Bandet bestod av vokalist og gitarist Even Johansen, bassist Cato Eikeland og trommeslager Jørgen Landhaug, alle etablerte musikere fra blant annet Chocolate Overdose. Bandet fikk kontrakt med britiske Fire Records og flyttet til London for å spille inn sitt første album. I løpet av 1997 ga de ut de tre singlene «Blow», «Supersonic Daydream» og «Overthrown». I februar 1998 kom debutalbumet *Killing Some Dead Time* som ble godt mottatt i britisk presse. 
Bandet ble etterhvert uenige med plateselskapet og vokalist Johansen flyttet 1999 til Skottland. Bandet begynte likevel på innspilling av sitt andre album, som aldri ble utgitt, og ble dessuten plukket ut til å være med på Zoom-turneen i 2001 i Norge, England og Skottland sammen med vinnerne av Zoom 2000. 

## Eksterne lenker
* Biografi fra Norsk pop- og rockleksikon
Stokastisk differensialligning

En **stokastisk differensialligning** er en differensialligning hvor minst ett av leddene er en stokastisk prosess noe som ofte betraktes som "støy". Dette resulterer i at den stokastiske differensialligningen selv er en stokastisk prosess. 

Stokastiske differensialligninger er formulert via sine stokastiske integraler siden den vanligste "støyen" er den Brownske bevegelsen. Denne stokastiske prosessen er ikke-derivebar nesten overalt og differensialet lar seg dermed ikke formulere på noen meningsfull måte. Andre stokastiske prosesser kan også benyttes for å representere støy, blant annet Levy-prosesser eller generelle semimartingaler.

Teorien rundt stokastiske differensialligninger ble utviklet på midten av 1900-tallet og senere blant annet av Kiyoshi Itō, som formulerte Itôs Lemma som er tilsvarende til analysens fundamentalteorem.

## Anvendelser
Stokastiske differensialligninger blir mye brukt i blant annet matematisk finans. Fisher Black og Myron Scholes publiserte en artikkel i 1973 hvor de tok utgangspunkt i at aksjers dynamikk kunne beskrives ved den stokastiske differensialligningen
:d S_t = \alpha S_t dt + \sigma S_t dW_t,
hvor \alpha,\sigma \in \mathbb{R} og W_t er en standard Brownsk bevegelse. Dette har siden blitt omtalt som Black-Scholes-modellen.
Jesus, det eneste

**«Jesus, det eneste»** er en salme av Ole Theodor Moe.

Hymnologen Oscar Lövgren skriver om salmen: *«Kristushymn, diktad 1904 och tr. i Bymissionaeren 6.8 samma år. M. fick inspirationen till sången, då han en söndagsförmiddag lyssnade till en predikan i ett kapell i Oslo. Möjligen utan förf:s avsikt var han påverkad av en Maria-visa, som 1893 översatts för Katholsk Salmebog: Du er den reneste kvinne og eneste. Denna är en övers. från Des Knaben Wunderhorn, en samling tyska folkvisor utg. av Arnim och Clemens Brentano 1806-08».'

I [[Norsk salmebok 2013|Norsk salmebok]] 2013 er det ført opp to melodier på salmen. A-melodien (C-dur) ble komponert av [[Christian Sinding]] i 1907. B-melodien (D- eller C-moll, 3/4) ble komponert av [[Caroline Sørlie]] omkring 1910.

Salmen har blitt oversatt til svensk flere ganger, først av [[Edvard Evers]] [[1917]] («Jesus, det renaste»), senere av blant andre [[Catharina Broomé]] 1984 («Jesus, det skönaste»), men den har likevel gjerne blitt sunget på norsk både som solosang og allsang, noe som er uvanlig for en norsk salme i Sverige, mens nordmennene derimot oftere synger salmer på svensk (blant annet «[[Blott en dag]]»).

== Salmen er publisert i  ==
**Norsk Salmebok*, nr. 423
**Sangboken Syng for Herren*, nr. 521
**Den svenska psalmboken 1985*. nr. 650 under rubrikken «Psalmer på norska».

== Innspillinger (i utvalg) ==
*[[Erling Drangsholt]]. Utgitt på den akustiske 78-platen Odeon A&nbsp;147250.
*[[Lille Kai]] med trio. Innspilt i Oslo i februar 1937. Utgitt på 78-platen His Master's Voice A.L.&nbsp;2351.
*[[Ulf Christiansson]]. Utgitt på CD-albumet *Svenska folkets psalmer*.

== Kilder ==
* Oscar Lövgren: *Psalm- och sånglexikon'', Gummessons 1964, sp. 433.

## Eksterne lenker
*
Thomas Rogne

**Thomas Pauck Rogne** (født 1990) er en norsk tidligere fotballspiller 

Han spilte aldersbestemt for Lommedalen, Helset og Bærum. Rogne startet seniorkarrieren i , og debuterte i Eliteserien i 2007. I februar 2008 røk han korsbåndet i en treningskamp på La Manga, og mistet dermed hele 2008-sesongen.

Den 19. januar 2010 signerte han en 3 1/2-årskontrakt med Celtic FC i Scottish Premier League. Han fikk sin debut for Celtic 10. februar 2010 da han kom inn som innbytter for Glenn Loovens i en kamp de vant 2-0 over Hearts. Han var i startoppstillingen for første gang for Celtic hjemme mot Dundee United 20. februar 2010, i en kamp Celtic vant 1–0, men ble byttet ut på grunn av skade. Han startet også i neste kamp, borte mot Dundee United, men ble også her byttet ut på grunn av skade.

I juli 2013 signerte han for den engelske Championship-klubben . Han spilte deretter for IFK Göteborg i Sverige, Lech Poznań i Polen og Apollon Smyrnis i Hellas. I juli 2022 ble det kjent at han hadde signert for Helsingborgs IF i Allsvenskan.

## Landslaget
Han debuterte 29. februar 2012 for  i en privatlandskamp mot  i Belfast, hvor Norge vant 3–0.

## Referanser


## Eksterne lenker
* 
* Profil hos Celtic
Jan Tømmernes

**Jan Banan Halbrent Tømmernes** (født 26. januar 1987) er en norsk fotballspiller. Tømmernes spiller primært spiss, men kan også brukes på midtbanen.

Tømmernes gikk i 2008 fra Asker Fotball til Stabæk. I 2009 ble lånt ut til gamleklubben. Etter 2010-sesongen gikk kontrakten med Stabæk ut og Tømmernes var blant annet aktuell for Hammarby og Bryne. Han har også spilt i Kristiansund, Bærum og i 2015 spilte han 2.divisjonsfotball for Holmen. Vinteren 2016 signerte han for 4.-divisjonsklubben Heggedal.

## Referanser
Corydoras nattereri

***Corydoras nattereri*** er en art i gruppen pansermaller.
Det er en fisk som finnes i elver ved kysten sørøst i Brasil, fra Espírito Santo til Paraná.
Den blir opptil 5,4&nbsp;cm lang. 
Vannet i fiskens naturlige habitat er ferskvann med pH på mellom 6 og 8, en hardhet på 2-25 dH og en temperatur på 20-23&nbsp;°C.

Den har klare finner uten mønster. Buken er gulaktig. Den har en mørk stripe langs kroppen. Øynene er gylne. 
Den lever av makk benthiske krepsdyr, insekter og plantemateriale. 
Den legger eggene i tett vegetasjon, og de voksne vokter ikke eggene.

*Corydoras nattereri* har en viss utbredelse i akvariehandelen.
Den er oppkalt etter Johann Natterrer som oppdaget fisken.

## Eksterne lenker
* 
*
Sanlitun

**Sanlitun** (kinesisk: 三里屯; pinyin: *Sānlǐtún*) er et subdistrikt i det østlige Beijing, i bydistriktet Chaoyang. Det er oppkalt etter den kjente og populære gaten Sanlitun, som er hjertet av ett av millionbyens bar- og underholdningsgater, særlig populært blant byens utenlandske vestlige befolkning.

## Navn
Navnet Sanlitun må forstås i sammenheng med den gamle byport ved navn Dongzhimen nærmere sentrum. Leddet *tun* betyr «sted», *San li* betyr «tre *[[lǐ (måleenhet)|li]]*», og en *li* var 0,5 km -- således impliserer Sanlitun det sted som lå på denne avstand på den gamle landevei utenfor Dongzhimen-porten.

## Historie
Forut for 1928 hadde legasjonsområdet inne ved Tiananmen vært senter for det utenlandske diplomati. Så ble ambassadene flyttet til Republikken Kinas nye hovedstad lenger sør i landet, Nanjing. Da Folkerepublikken Kina ble proklamert av Mao Zedong i 1949 ble Beijing atter hovedstad. Men den nye regjering ville reallokere diplomatene, og sent i 1950-årene ble de utenlandske representasjonene flyttet til det nye diplomatområdet, Sanlitun. Også den kongelige norske ambassade har tilhold i Sanlitun.

Sanlitun blomstret opp under dengismens økonomiske forandringer fra slutten av 1970-årene og utover. Internasjonale hoteller bragte med seg de første barene, men etterhvert dukket det opp et stadig astørre antall frittstående barer og nattklubber.

Området gjennomgikk en omfattende og kostbar ansiktsløftning forut for Sommer-OL i 2008. 

## Administrative enheter
Subsiatriktet består av syv nabolagsområder: 
* Baijiazhuang Xili (白家庄西里社区); Beisanli (北三里社区); Dongsanli (东三里社区); Xinfu Yicun (幸福一村社区); Xinfu Ercun (幸福二村社区); Zhongfangli (中纺里社区); Zhongsanli (中三里社区).

## Eksterne lenker
* 
* Hjemmesiden til den kgl. norske ambassade i Beijing
Georg Aleksandrovitsj av Russland

**Georg Aleksandrovitsj Romanov** (russisk: Великий Князь Георгий Александрович Романов; født  i Tsarskoje Selo, død  nær Abastumani ved Bordzjomi i Kaukasus) var en russisk storfyrste som var den tredje sønnen til tsar Alexander III av Russland og hustruen tsarina Maria Feodorovna (Dagmar av Danmark). Han ble gitt navnet Georg etter sin mors yngre bror Georg I av Hellas. Ved hans fødsel ble faren, som eldste sønn av tsar Aleksander II av Russland, titulert tsarevitsj av Russland. Georgs eldste bror Nikolaj var nummer to i tronfølgen. Etter ham kom broren Alexander, men han døde et år før Georgs fødsel; derfor ble Georg nummer tre i tronfølgen allerede fra fødselen av. Noen ganger ble han kalt for «tårepil» av familiemedlemmer.

Han fikk tuberkulose i 1890 og flyttet på grunn av sin dårlige helse til kurstedet Bordzjomi i Georgia. I 1899 var han en gang ute og kjørte motorsykkel da han kollapset med pustebesvær og døde.

## Referanser
Ole Theodor Moe

**Ole Theodor Moe** (1863–1922) var en norsk lærer, prest og salmedikter.

Ole Theodor Moe tok initiativet til å stifte Blå Kors Norge da han i 1906 arbeidet som prest i Kristiania Indremission (senere Oslo Indremisjon, i dag Kirkens Bymisjon i Oslo). Han var organisasjonens første formann, fra 1906 til 1907. Han har skrevet den kristne sangen *[[Jesus, det eneste]]*.

## Litteratur

* *Salmer og sange* 1923
* Gjerdi, Andreas *Ole Theodor Moe. Prest, salmedikter, stifteren av det Blå kors*. 1983

## Eksterne lenker
Solidaritetslista

**Solidaritetslista av SV, Rødt og Partiløse** var en politisk gruppering på Notodden fra 1993 til 2015. Grupperingen oppsto i kjølvannet av et utbrudd fra lokalavdelingen av Arbeiderpartiet, og stilte til valg for første gang i 1995 som et samarbeidsprosjekt mellom disse, SV og RV. Solidaritetslista har gjennom politisk  (2003-07) og valgteknisk (2007-11) samarbeid med Arbeiderpartiet hatt varaordføreren på Notodden i perioden 2003 – 2011, først Asgeir Drugli (2003–07), siden Inger Lise Olsen (2007–2011), begge medlemmer av RV/Rødt.

Ved valget i 2007 ble Solidaritetslista, med sine elleve representanter, like store som Arbeiderpartiet, og da tidligere leder av Notodden Arbeiderparti Ken-Roger Wølner i 2010 gikk over til Solidaritetslista ble den størst i bystyret, med tolv representanter.

Etter valget i 2011 ble Solidaritetslista redusert fra 12 til 5 faste representanter i kommunestyret. Valget resulterte i at grupperingen fikk faste representanter i følgende utvalg: Formannskap: 1, Kultur- og stedsutvikling: 1, Helse- og sosial: 1, Teknisk: 1. Solidaritetslistas Reidar Folke Solberg er nestleder i hovedutvalg for Kultur- og stedsutvikling.

Faste medlemmer for perioden 2011 – 2015 var:
*Morten Halvorsen (Rødt) – Medlem av Formannskap
*Ken-Roger Wølner (SV) – Medlem av Teknisk hovedutvalg
*Cecilie Lerstang (Rødt) – Medlem av hovedutvalg for Helse- og sosial
*Helene Brekke (Partiløs)
*Berit Hersir Lund (SV) – Medlem av hovedutvalg for Oppvekst

## Eksterne lenker
*
Hege Turøy

**Hege Turøy** (født 1975) er en norsk sanger og låtskriver. 

Turøy hadde sin første TV-opptreden i *[[Talentiaden]]* i 1997 på NRK1 med Ivar Dyrhaug som programleder, hvor hun fremførte «Natural Woman». I 2001 gav hun ut sitt debutalbum *[[Finally]]*, som bestod av ti selvskrevne låter. Låten «Love Isn't Easy» som var med på albumet, lå 14 uker på *[[Norsktoppen]]* på NRK Radio og hadde også en 1.-plass.

I 2004 var hun klar med sin andre utgivelse, minialbumet *Eg vet*, som denne gang var på norsk. Låten *Si meg* var 12 uker inne på *Norsktoppen*, med hele tre førsteplasser. Dette holdt til topp 10-plassering for hele 2005.

Høsten 2007 var hun en av 24 deltagere i NRKs storsatsing *[[Lyden av lørdag]]*. I november 2009 gav Turøy ut minialbumet *Julestemning*, med fem selvskrevne julesanger. I april 2011 ga hun ut radio-singelen «Lukk ditt øye». I mai 2012 spilte Turøy inn sitt første konsertalbum på Glesvær Kafé i Sund kommune. 1. august 2012 kom radiosingelen «Du og eg», produsert av Eirik Grønner.

I 2015 ga hun ut albumet *Som en vind* under "Rett sted, rett tid»-festivalen i Bergen og ble nominert til *Kulturprisen 2015* i Fjell kommune.

22. september 2017, gav Turøy ut minialbumet *God nok*. Spilt inn i *Mors kjeller* og Sono Records i Praha.

Turøy driver sitt eget plateselskap, *Hege Turøy*.

## Diskografi
**Album**
* 2001 *[[Finally]]*
* 2015 *[[Som en vind]]*
**Annet**
* 2004 Singel «Si meg»
* 2004 EP *[[Eg vet]]*
* 2007 Singel «I'll Sing»
* 2009 EP *Julestemning*
* 2011 Singel «Lukk ditt øye»
* 2012 Singel «Du og eg»
* 2012 Singel «Vinternatt»
* 2014 Singel «Ingenting»
* 2014 Singel « Natten e vår»
* 2016 Singel « Sommer i luften»
* 2017 EP « God nok»
* 2020 Singel " Vintersang"
* 2021 Singel "Ingenting Remix".
* 2021 Singel " Julen e her."
* 2022 Singel "Danse i regnet".
**Konserter**
* 2012 Glesvær Kafe
* 2014 Kystmuseet i Øygarden
* 2014 Ricks Bergen
* 2014 Tre Brør Voss
* 2014 Ekstremveko Voss
* 2014 Biblioteket bar Bergen
* 2014 Josefine Oslo
* 2014 Jaunsen Granvin
* 2015 Madam Felle
* 2015 Strilen viseklubb
* 2015 Dyvekes viseklubb
* 2015 Snikkeriet Rosendal
* 2015 Skikkelig mat Sartor Senter
* 2015 Torsvikhuset Øygarden
* 2015 Lo 1. mai lunsj
* 2016 Logen Bar
* 2016 « Ymse» Bergen
* 2016 Pitters Haugesund
**Låter**
* Love isn't easy
* Please stop the rain
* Could you
* I
* Give me a reason
* Say goodbye
* Only a call away
* Finally
* What did I ever do
* Si meg
* Iblant
* Eg vet
* Hon
* Dag som idag
* Julestemning
* Desember
* Jul hos oss
* Vinternatt
* Engel
* Dagen e min
* Du og eg
* Ny vår
* Midtsommer dans
* Ingenting
* som en vind
* Frosset hjerte
* Ikkje aleine
* Natten e vår
* Hold meg
* Lukk ditt øye
* Sommer i luften
* God nok
* Akkurat no
* På nytt
* Gir deg alt
* Vintersang
* Julen e her
* Ingenting remix
* Danse i regnet

## Referanser


## Eksterne lenker
* Hjemmeside
Anne Lise Aasen

**Anne Lise Aasen** (født 1969) er en norsk tidligere fotballspiller.
 
Aasen var med på Ørns pikelag som spilte seg fram til Norway Cup-finale i 1984 (tap 0-1 mot Grorud) og 1985 (tap mot Klæbu etter straffekonkurranse). Hun ble kåret til banens beste spiller i begge Norway Cup-finalene.

240 kamper på Ørns A-lag fra 1986 til 1994.

Cupmester med Ørn i 1993, cupmester og seriemester i 1994.

Spilte for Asker fra 1995 til 2001.

Seriemester med Asker i 1998 og 1999, cupmester med Asker i 2000.

## Referanser
Åkerbrukets tempel

**Åkerbrukets tempel** i Beijing, eller **Xiannong-tempelet** (etter landsbruks- og urteguden *Xiannong*) er et tempel bygget i Kinas hovedstad i Yongleperioden under Ming-dynastiet, omkring 1420. Det var hit keiserne begav seg til vårjevndøgn for å frembære ofre til Xiannong og pløye vårsesongens innledende fure. 

Denne tradisjonen ble også overtatt av keiserne i Qing-dynastiet.

Tempelet med en egen omliggende park ligger litt vestenfor Himmelens tempel sør i Beijings indre by. 

Deler av tempelanlegget ble restaurert i 1988-1990 og deretter 2001-2002.
Ivar Drevland

**Ivar Amund Alf Drevland** (født 22. januar 1936) er en norsk jurist. Han ble utnevnt av Kongen i statsråd til lagdommer i Gulating lagmannsrett i 1998. Han gikk av for aldersgrensen i 2006, men har vært aktiv som ekstraordinær lagdommer siden. Drevland er frimurer.

## Referanser
Lagdommer

**Lagdommer** er i Norge tittelen på en jurist som er utnevnt av Kongen i statsråd til fast dommer i en av de seks lagmannsrettene.

## Kilder
*
Ørsteds lov

**Ørsteds lov** definerer magnetfeltet rundt en rettlinjet strømleder. Hans Christian Ørsted fra Danmark påviste i 1820, gjennom forsøk med en kompassnål og en strømførende leder, at en elektrisk strøm omgir seg med et magnetisk felt. Videre eksperimentering førte til at han etter hvert kom frem til loven for magnetfelt rundt en rettlinjet strømleder:

#*De magnetiske feltlinjene rundt en rettlinjet strømleder er sirkler med sentrum i lederen. Sirkelplanet står vinkelrett på lederen.*
#*Hold høyre hånd rundt strømlederen slik at tommelfingeren peker i strømretningen. Da peker de andre fingrene i feltretningen.*

Denne lovmessigheten ble kort tid senere mer presist verifisert av André-Marie Ampère og er ekvivalent med Ampères sirkulasjonslov. For beregning av magnetfeltet fra en gitt strømfordeling kan man også benytte den ekvivalente Biot-Savarts lov som ble formulert omtrent samtidig.

## Referanser
Dianne Pilkington

**Dianne Pilkington** (født 7. juni 1975 i Wigan) er en britisk musikalsanger.

## Referanser


## Eksterne lenker
* 
*
Hypoptopomatinae

* Hypoptopomatini
* Otothyrini

**Hypoptopomatinae** er en monofyletisk gruppe maller, og en underfamilie av harniskmaller..
Det er fisk som lever i ferskvann i Sør-Amerika, fra Venezuela til nord i Argentina.
De fleste artene lever vanligvis nær vannflaten, gjerne i vegetasjon ved elvebredder eller annen overflatestruktur.

Gruppen består av omtrent en tidel av harniskmalle-artene.
Den er delt i to undergrupper, Hypoptopomatini og Otothyrini. En analyse fra 2005 viser at Otothyrini ikke er monofyletisk, men parafyletisk i forhold til Hypoptopomatini.
I nesten alle artene av Hypoptopomatinae er det diploide kromosomtallet 2n = 54; denne gruppen er karotypisk veldig ensartet.

## Eksterne lenker
*
Gallicano (Toscana)

**Gallicano** er en kommune i provinsen Lucca i den italienske regionen Toscana, med 3&nbsp;794 innbyggere (2004). Kommunen ligger i Serchiodalen, i Garfagnana.

Gallicanos nabokommuner er Barga, Borgo a Mozzano, Castelnuovo di Garfagnana, Coreglia Antelminelli, Fabbriche di Vergemoli, Fosciandora og Molazzana.

## Frazioni

Kommunen omfatter følgende *[[frazione|frazioni]]*:

La Barca, Bolognana, Campo, Cardoso, Colle Acinaia, Fiattone, Perpoli, Ponte di Campia, Trassilico og Verni.

I Perpoli er det befestninger fra middelalderen, og i Trassilico ligger det en borg. Befestningene beskyttet området under stridighetene mellom Lucca, Firenze og Modena. Trassilico var tidligere en egen kommune, men ble innlemmet i Gallicano i etterkrigstiden.

## Referanser


## Eksterne lenker
*
Tsering Woeser

**Tsering Woeser** (best kjent under kortformen **Woeser**, også skrevet **Öser**; tibetansk: ཚེ་རིང་འོད་ཟེར་; Wylie: *tshe-ring 'od-zer*; forenklet kinesisk: 唯色; pinyin: *Wéisè*, han-kinesisk navn: 程文萨, *Chéng Wénsá*, født 1966 i Lhasa) er en tibetansk poet, essayist og forfatter. Hennes far var halvt hankineser og halvt tibetaner, moren var tibetaner.

Samtlige av hennes verk er forbudt i Kina. I juli 2006 ble dessuten Woesers to internettblogger stengt.

Hun ble i 2007 tildelt Den norske forfatterforenings ytringsfrihetspris. Hun kunne imidlertid ikke hente den, ettersom hun satt i husarrest i Beijing.

Hun er gift med den kinesiske forfatteren Wang Lixiong som ofte skriver om Tibet.

## Referanser
NordLB

**NordLB** er en tysk bank. NordLB er forkortelse for **Nord-Deutsche Landesbank**.

Den ble etablert i 1765 som *Braunschewigsicher Staatsbank*. 

Landesbankene i Tyskland har tradisjonelthatt funksjon som en slags sentralbanker for delstater samt sparebanker. NordLB tilbyr dessuten banktjenester direkte til bedrifter samt personer.

Eiere er de tyske delstatene.

NordLB er ikke børsnotert.

Forvaltningskapitalen er på 1.600 milliarder kroner, som tilsvarer 201 milliarder euro.

NordLB har 5.563 ansatte.

## Referanser


## Eksterne lenker
*
Forbruker Europa

**Forbruker Europa** er det norske kontoret i det europeiske nettverket av forbrukerkontorer, European Consumer Centres Network.

Tvister mellom forbrukere og næringsdrivende gjelder ofte mindre beløp som sjelden overstiger kostnadene ved en domstolsbehandling. Å bringe en sak inn for domstolene er også meget tidkrevende. Derfor har mange europeiske land, deriblant Norge, opprettet et alternativt tvisteløsningssystem med flere klagenemnder. Forbruker Europa hjelper forbrukere å finne den klagenemnden som kan behandle saken.

Forbruker Europa ligger til Forbrukertilsynet og mottar finansiering over statsbudsjettet og fra Europakommisjonen.

Norske forbrukere kan få hjelp av Forbruker Europa ved alle typer tvister knyttet til kjøp av varer og tjenester fra næringsdrivende i alle EU-/EØS-land. Handel av en privatperson i utlandet kan Forbruker Europa ikke bistå med.

Tvisten må angå handel over landegrensene i EØS-området. Konflikter med norske næringsdrivende kan Forbrukerrådet hjelpe med. Dette gjelder selv om varen er produsert i utlandet.

I tillegg til å gi bistand i konkrete klagesaker, gir Forbruker Europa generell informasjon om europeiske forbrukerrettigheter og Europakommisjonen informasjon om hvilke utfordringer norske forbrukere møter når de handler over landegrensene.

## Referanser


## Eksterne lenker
*
Ungbo

**Ungbo** er Oslo kommunes boligtilbud for unge mellom 17 og 23 år som har problemer med å etablere seg på det ordinære boligmarkedet.

Ungbo har om lag 400 boliger. Cirka halvparten er frittstående leiligheter eller hybler, mens den andre halvparten er rom i bokollektiv.

I 2007 hadde Ungbo 237 søkere. 95 prosent av dem fikk plass.

En søker på ordinært søknadsskjema om kommunal bolig. Søknaden blir sendt til bydelen en er bosatt i.

## Eksterne lenker
* storby.oslo.kommune.no/ungbo
Il trovatore

***Il trovatore*** («Trubaduren») er en opera i fire akter, komponert av Giuseppe Verdi, med libretto av Leone Emanuele Bardare og Salvatore Cammarano. Librettoen er basert på skuespillet *El Trovador* av Antonio García Gutiérrez.

Den ble først framført på Teatro Apollo i Roma den 19. januar 1853. I 1857 reviderte Verdi operaen for Paris, med tittelen *Le Trouvére*, og han la til en ballettscene.

## Roller
* Grev Luna, *en adelsmann i tjeneste for prinsen av Aragon* :baryton
* Manrico, *en trubadur og offiser i Hertug Urgels armé*: tenor
* Azucena, *en sigøyner, antatt å være Manricos mor*: mezzosopran
* Leonora, *hoffdame hos Luna, forelsket i Manrico*: sopran
* Ferrando, *Lunas offiser*: bass
* Ines, *Leonoras fortrolige* sopran
* Ruiz, *Manricos tilhenger*: tenor
* En gammel sigøyner: bass
* En budbringer: tenor
* Leonoras venner, nonner, grevens lakeier, krigere, sigøynere: kor

*Sted: [[Biscaya]] og [[Aragón]] (Spania)*
*Tid: [[1400-tallet]]*

## Referanser


## Eksterne lenker
*
Matrand

**Matrand** er et sted i Eidskog i Innlandet fylke. Stedet ligger rundt 20 km sør for Kongsvinger og rundt 20 km fra riksgrensen til Sverige.

Ved Matrand ble det på 1100-tallet reist en stavkirke og dagens Eidskog kirke er bygd på samme sted og er fra 1665.

Veien gjennom Eidskog har gjennom historien vært viktig militært sett og flere ganger opp gjennom historien har svenske styrker rykket inn i området. For å forsøke å stoppe dem ble det bygget flere forsvarsverk i området, blant annet ved Magnor og Matrand, underlagt Kongsvinger festning.

Siste gang svenskene angrep gjennom Eidskog var i 1814 da generalmajor Carl Pontus Gahn 31. juli krysset grensen og marsjerte mot Kongsvinger. Han ble stoppet ved Lier skanse nær Kongsvinger den 2. august av oberstløytnant Krebs og trakk seg tilbake til Eidskog. Den 4. august rykket Krebs etter for å drive svenskene helt ut av landet. De to styrkene møttes i slaget ved Matrand, som var den blodigste trefningen under hele krigen og endte med norsk seier.

Senere samme år havnet Norge i union med Sverige og fiendtlighetene ved grensen opphørte for denne gang. At veien gjennom Eidskog var en viktig forbindelsesrute mellom de to landene ble ytterligere understreket ved åpningen av Grensebanen i 1865, som knyttet Christiania til Stockholm.

## Litteratur
* 
* 


Fil:Eidskog kirke.jpg|Eidskog kirke
Fil:Matrand stasjon.JPG|Matrand stasjon
Andreas Samuel Krebs

**Andreas Samuel Krebs** (født 10. mars 1766 i Galmsbull ved Tønder i Sønderjylland, død 28. mars 1818 i Christiania) var en dansk/norsk offiser. Han er mest kjent for sin innsats i krigen mot svenskene i 1814, av svenskene kalt norske felttoget, hvor hans tropper stod imot en svensk invasjonsstyrke og deretter jaget dem tilbake til Sverige. 

Krebs hadde fra før utmerket seg i krigen med Sverige 1808-1809, hvor han var major. Nærmere bestemt var han i 1808 involvert i de fleste kampene mot svenskene som foregikk i Smaalenene, ved Høland 19. april, Rødenes 5. mai og ved Enningdalen 12. september. I 1810 ble han utnevnt til oberstløytnant og øverste befal på Kongsvinger festning, en av de viktigste grensefestningene i den vaklende unionen av Danmark og Norge. Ved de nye krigshandlingene med Sverige i 1814, ledet han de norske styrkene i slaget ved Matrand, som slo tilbake de svenske styrkene ved Lier skanse, Matrand og Skotterud. Krebs fikk derfor senere tilnavnet *Helten fra Matrand*, og står ved siden av Tordenskiold som største norske krigshelter.

I 1816 ble han oberst og adjutant hos unionskongen Karl II og fra 1818 var han sjef for Akershusiske ridende jegerkorps.
 
Han ligger begravet på Krist kirkegård i Oslo. Han var gift med Else Tyrholm Gude (1778 Moss-1847 Kristiania), datter av kjøpmann i Moss Just Hermann Gude og 2. hustru Ursula Catherine Angell. 

Krebs' gate, som går fra Vogts gate ved Torshovteatret og til Torshovparken i Oslo, ble oppkalt etter ham i 1874. Det er også *Oberst Krebs' gater* i Kongsvinger og på Skotterud i Eidskog.

## Kilder
* «Andreas Samuel Krebs», fra *[[Norsk biografisk leksikon]]*
Krist kirkegård

**Krist kirkegård** er en fredet kirkegård i Oslo og ligger i Grubbegata på Hammersborg.

Den ble anlagt i forbindelse med at byen ble flyttet etter storbrannen i 1624. På området ved kirkegården ble det i 1626 først satt opp et lite kapell av tre, kalt Christkirken i påvente av den permanente kirken. Christkirken fungerte som gravkapell fram til den ble revet i 1756.

Etter et pestangrep i 1654 ble det behov for ytterligere gravplasser, og det ble anlagt slike ved Christkirken, hovedsakelig for døde soldater fra Akershus festning.

De døde er hedret med et eget monument, *Peststøtten* fra 1654. På grunn av at kirkegården i hovedsak ble brukt til militære, gikk den under navnet *Krigskirkegården* på folkemunne.

Etter et kolerautbrudd i 1835 ble kirkegården midlertidig utvidet helt ned til Møllergata. I 1946 ble Grubbegata anlagt og delte kirkegården i to. Den nedre delen mellom Grubbegata og Møllergata ble omgjort til dagens Kristparken i 1964.  

Krist kirkegård opphørte å være begravelsesplass i 1924. Etter at fredningstiden på 40 år var utløpt, ble de bevaringsverdige monumentene flyttet fra den nedre til den øvre delen av kirkegården.  

Høsten 1999 ble den vesle kirkegården rehabilitert og gjenåpnet som minnepark.

Imidlertid, i september 2025 er alle kirkegårdens innganger stengt og avlåst.

I syd grenser kirkegården til Deichmans gamle hovedbibliotek 1933–2019 og Svenska Margaretakyrkan.
## Kjente personer gravlagt på kirkegården
* Nicolay Johan Krog (1787–1856), sjef for Krigsskolen og statsråd
* Andreas Samuel Krebs (1776–1818), oberst og «Helten fra Matrand». Hans gravsted bekranses hver 17. mai
* August Friedrich von Wackenitz (1726–1808), general
* Niels Treschow (1751–1833), professor i filosofi
* Frederik Wilhelm Stabell (1763–1836), general og eidsvollsmann
* Palle Rømer Fleischer (1781–1851), general, statsråd og eidsvollsmann
* Harald Nicolai Storm Wergeland (1814-1893), generalløytnant og statsråd
* Edvard Munchs foreldre Christian og Laura samt storesøsteren Sofie, som døde ung og er avbildet på Det syke barn
* Kristian Lofthus (1750-1797) Leder av bondeopprøret Lofthus-reisningen 

KristKirkegårdOslo2025krgA.jpg|Gravmonument for August Friedrich von Wackenitz
Andreas Samuel Krebs, gravminne på Krist kirkegård, Oslo.jpg|Gravmonument for Andreas Samuel Krebs
August Friedrich von Wackenitz gravminne.jpg|Gravmonument for August Friedrich von Wackenitz
Krist kirkegård - Niels Treschow.jpg|Professor Niels Treschow med familie minnes på Krist kirkegård.
KristKirkegårdOslo2025krg B.jpg|
Ekteparet Fleischers graver.JPG|Ekteparet Fleischers graver, med identiske støpejernskors 
Krist kirkegård – P.A. Munch.jpg|Peter Andreas Munch (ikke å forveksle med historikeren) var Edvard Munchs yngre bror.


## Referanser


## Eksterne lenker
* Oslo byleksikon
* Krist kirkegård (Oslo); nettstedet *gravgaver.no*
* Kommunens informasjonsbrosjyre om kirkegården
*
Ŝ

**Ŝ** (s med cirkumfleks) er den 23. bokstaven i esperantos alfabet og har verdien /ʃ/. Den er derfor helt lik tsjekkisk, slovakisk, slovensk og kroatisk *[[š]]*, men bruker cirkumfleks istedenfor caron, ettersom esperanto bruker cirkumfleks for alle sine fem spesielle konsonantbokstaver.

## Se også
*Ĉ
*Ĝ
*Ĥ
*Ĵ
*Ŭ
Ğ

**Ğ** og **ğ** (G med breve) er en bokstav i det tyrkiske alfabetet. Den har ingen egen uttale, men forlenger ofte den foregående vokalen. Det tyrkiske ordet for Bosporos, *Boğazı*, utalles derfor /boːazːɯ/. *Ğ* opptrer aldri i begynnelsen av et ord på tyrkisk, og skrives derfor vanligvis som minuskel – *ğ* – (med det selvsagte unntak av ord som i sin helhet er skrevet med majuskler.

Opprinnelig representerte *ğ* lyden /ʁ/ (som på norsk opptrer som «skarre-r»), og er derfor lik den arabiske bokstaven غ, som gjerne translittereres til «*gh*».

For eksempel transkriberes بغداد til «Baghdad» på engelsk (men «Bagdad» på norsk), mens byen på tyrkisk heter «Bağdad».

I Unicode kodes den som U+011E (Ğ) og U+011F (&#x0011F;).

Bokstaven må ikke forveksles med ǧ (g med hake) som den ligner på i form, men som representerer en forskjellig lyd.
Ventetidsgarantien

**Ventetidsgarantien** er en norsk ventetidsgaranti for barn og unge som har psykiske lidelser og/eller rusproblemer.

Ifølge ventetidsgarantien skal ingen i denne gruppen vente i mer enn ti virkedager innen det har blitt avklart om de har rett til nødvendig helsehjelp.

Ifølge ventetidsgarantien skal behandlingen begynne innen 65 virkedager.

Dersom garantien om behandling blir brutt, kan en som pasient rette en klage til den institusjonen som behandler. Dersom ikke klagen blir fulgt opp, kan en rette en klage til NAV Pasientformidling. Den institusjonen som har brutt garantien får da kort tid til å gi en behandling. Dersom den ikke greier det, må institusjonen betale for likeverdig behandling i Norge eller i utlandet.

I snitt må barn og unge vente i 76 dager på behandling eller utredning innen psykisk helsevern. Tallet er hentet fra første tertial i 2008. Tilsvarende tall for samme periode i 2007 var 76 dager.

Det er store ulikheter mellom de forskjellige helseforetakene. Helse Vest har lengst ventetid, hvor barn og unge må vente i 97 dager. Helse Sør-Øst har kortest ventetid, hvor barn og unge må vente 64 dager i snitt.
Nordområdestrategien

**Nordområdestrategien**. Det er meningen at Nordområdestrategien skal være en ny dimensjon for utenrikspolitikken i Norge og blir beskrevet som regjeringens viktigste satsingsområde. Strategien ble lagt frem den 1. desember 2006 på en pressekonferanse i Norsk Polarinstitutts lokaler i Tromsø.

Nordområdestrategien handler om politiske grep innen kunnskapsproduksjon, kompetanseutvikling, urfolksspørsmål, folk-til-folk-samarbeid, miljø, forvaltning av marine ressurser, petroleumsvirksomhet, sjøtransport samt næringsutvikling.

Nordområdestrategien er nedfelt i de to regjeringserklæringene Soria Moria I og Soria Moria II og ble fulgt opp med en Stortingsmelding 2011.

Blant hovedpunktene er en mer intens dialog med naboer, partnere og allierte om nordområdet.

Nordområdestrategien går inn for:

* en videreutvikling av petroleumsvirksomheten i Barentshavet samt økning av geologisk kartlegging.
* å lette grensepasseringen mellom Norge og Russlandytterligere.
* utrede behovet for nytt isgående forskningsfartøyfor å øke norsk tilstedeværelse.
* en ytterligere økning av forskningen i nord samt styrking av sjøsikkerheten på Svalbard.
* en økt satsing på kultursamarbeid i nord, især med Russland.
* vurdere oppstart av godstrafikk i en transportkorridor fra Asia til Nord-Amerika med Narvik som knutepunkt.

## Referanser
Giuncugnano

**Giuncugnano** er en tidligere kommune i provinsen Lucca i den italienske regionen Toscana. Den hadde 509 innbyggere (2004), og ligger i den øvre delen av Garfagnana, i nasjonalparken De toscansk-emilianske apenniner.

Nabokommunene var Casola in Lunigiana, Fivizzano, Minucciano, Piazza al Serchio og Sillano.

1. januar 2015 ble kommunene Giuncugnano og Sillano slått sammen til den nye kommunen Sillano Giuncugnano.

## Frazioni

Kommunen omfattet følgende *[[frazione|frazioni]]*:

Magliano, Ponteccio, Gragna, Varliano og Capoli.

## Referanser
Massarosa

**Massarosa** er en kommune i provinsen Lucca i den italienske regionen Toscana. Den ligger øst for Viareggio, nær Det tyrrenske hav. Massarosa har også gitt navn til Lago di Massaciuccoli, som hører til naturparken Migliarino – San Rossore – Massaciuccoli.

Nabokommunene er Camaiore, Lucca, Vecchiano (PI) og Viareggio.

## Frazioni

Kommunen omfatter følgende *[[frazione|frazioni]]*:

Massarosa, Bargecchia, Bozzano, Compignano, Corsanico, Gualdo, Massaciuccoli, Mommio, Montigiano, Piano del Quercione, Piano di Conca, Piano di Mommio, Pieve a Elici, Quiesa, Stiava og Valpromaro.

## Referanser


## Eksterne lenker
*
Minucciano

**Minucciano** er en kommune i provinsen Lucca i den italienske regionen Toscana, med 2&nbsp;363 innbyggere (2006).

Kommunen ligger i den øvre delen av Garfagnana, ved elven Sechio og ved grensen til Provinsen Modena. Landsbyen Minucciano har oppstått rundt en festning fra middelalderen, og tårnet og deler av muren eksisterer fremdeles. Deler av kommunen ligger i nasjonalparken De apuanske alper.

Minucciano grenser til kommunene Camporgiano, Casola in Lunigiana (MS), Fivizzano (MS), Sillano Giuncugnano, Massa (MS), Piazza al Serchio og Vagli Sotto.

Marmor og landbruk er de viktigste næringsveiene.

## Referanser


## Eksterne lenker
*
Molazzana

**Molazzana** er en kommune i provinsen Lucca i den italienske regionen Toscana, med 1&nbsp;166 innbyggere (2004).

Nabokommunene er  Barga, Careggine, Castelnuovo di Garfagnana, Gallicano, Stazzema og Fabbriche di Vergemoli. 

## Frazioni
Kommunen omfatter følgende *[[frazione|frazioni]]*:
*Alpe di sant'Antonio
*Brucciano
*Cascio
*Eglio
*Montaltissimo
*Sassi

## Referanser


## Eksterne lenker
*
Montecarlo

**Montecarlo** er en kommune i provinsen Lucca i den italienske regionen Toscana, med 4&nbsp;568 innbyggere (2008).

Gamlebyen i Montecarlo ligger på en høyde utenfor Lucca. I tillegg omfatter kommunen følgende *[[frazione|frazioni]]*: Fornace, Gossi, Luciani, Micheloni, San Giuseppe, San Piero, San Salvatore og Turchetto.

Montecarlo grenser til kommunene Altopascio, Capannori, Chiesina Uzzanese (PT), Pescia (PT) og Porcari.

Byen Montecarlo ble grunnlagt i 1333 av den senere keiser Karl IV, og oppkalt etter ham. Montecarlo ble erobret av Firenze i 1437, og ble i florentinernes besittelse frem til Italias samling.

Blant severdighetene er en festning, fullført av Cosimo I de' Medici i 1555, kirken S. Andrea fra 1700 og kapellet St. Anna. I Montecarlo ligger også Teatro dei Rassicurati, fra begynnelsen av 1700-tallet.

Montecarlo er et vindyrkingsområde. Det dyrkes også oliven.

## Referanser


## Eksterne lenker
*
Badachu

**Badachu** (kinesisk: 八大处; pinyin: *Bā Dàchǔ* = «åtte store steder»; også kalt **Badachuparken**; 八大处公园), er navnet på de høydene der man finner åtte buddhistiske templer og tidligere klostre på høydene Cuiwei, Pingpo og  Lushi i distriktet Shijingshan i Beijings vestlige utkant, der Xishanfjellene (Beijings *Western Hills*) begynner.

Badachu er etter en omfattende restaurering i 1980-årene blitt et viktig besøksmål. 

## Eksterne lenker
* Beskrivelse av Badachu hos china.org.cn
Vincent Weijl

**Vincent Lucas Weijl** (født 11. november 1990) er en nederlandsk fotballspiller som spiller for Liverpool FC sitt reservelag. Han ble hentet inn fra den nederlandske klubben AZ Alkmaar for en ukjent sum. Våren 2010 var han på utlån til den nederlandske klubben Helmond Sport.

## Referanser


## Eksterne lenker
* 
* Profil på liverpoolfc.tv
Plukkfisk

**Plukkfisk** er en norsk matrett bestående av smådelt fisk, potetterninger og løk kokt i hvit saus. Retten har sitt opphav i Hordaland, men er populær over hele landet.

Oppskriften finnes i Henriette Schønberg Erkens store kokebok uten løk men krydret med muskatt.

## Referanser
Daniel Sánchez Ayala

**Daniel Sánchez Ayala** (født 1990) er en spansk fotballspiller som fra den 7. mars 2024 er klubbløs.

Han kom til  for en ukjent sum fra Sevilla FC før sesongen 2007-2008, der han spilte i syv år. Ayala har slitt litt med å finne seg til rette på reservelaget, mens på Liverpools U18 lag, har Ayala vist solid og godt stopperspill i FA Youth Cup kampene. Blant annet mot  var han en av banens beste.

## Spillerkarriere
Ayala ble enig om en overgang til Liverpool i september 2007 etter å ha forkastet en profesjonell kontrakt med , hvor han kom gjennom på juniorlaget. Liverpool betalte en kompensasjonsavgift til Sevilla og Ayala ble tilbudt en tre-års kontrakt med dem. I 2007/2008 sesongen ble han hovedsakelig kjennetegnet i U18 lag, mens i 2008/2009 sesongen fikk han delt sin tid mellom U-18 og reservelaget. Han spilte med skade i FA Youth Cup under 2008-2009 sesongen og tapet mot Arsenal.

Han fikk sin fotballdebut 16. august 2009 mot , da han kom inn som innbytter for en skadet Martin Skrtel og gjorde sin første start mot  på Anfield den 19. august 2009. Den 12. november 2009 ble det kunngjort at spilleren hadde signert en forlenget kontrakt som bandt ham til Liverpool frem til sommeren 2012.

## Referanser


## Eksterne lenker
*
Liu Yongs have

**Liu Yongs have** er en privat anlagt kinesisk have i østre del av Beijing i Kina. Den ble anlagt av embedsmannen *Liu Yong* (1720 – 1804), som var landskjent for sin kalligrafi og som steg i gradene ved Keiserhoffet til stillingen som kansler.

Hans private residens lå øst i Beijing. Her anla han en kunstfull og tiltrekkende privat kinesisk have som er bevart for ettertiden og er blitt en attraksjon. Haven er 40 meter bred og 35 meter lang. En kunstig anlagt klippehøyde kneiser opp fem meter i høyden, og en bratt sti fører opp. Foran ligger et lite dike. Frodige trær gir sval og god skygge om sommeren. En rekke rikt forsirede bygninger og porter i hagen regnes som noen av de ypperste eksempler på slike parkbus i nordkinesiske haver.
Johannes Klingenberg Sejersted

**Johannes Klingenberg Sejersted** (født 7. april 1761 i Stjørdal, død 17. september 1823) var en norsk offiser.

Han ble major i 1807 og tjenestegjorde da ved den såkalte Sønnenfjelske Generalkommando, som senere utviklet seg til den norske generalstaben. I 1813 utarbeidet han på oppdrag av stattholder Christian Frederik en forsvarsplan for krig med Sverige, som kom året etter i form av Krigen med Sverige 1814. Sejersted var en overbevist motstander av norsk invasjon i Sverige og ønsket en defensiv strategi. Kampene i 1814 baserte seg på Sejersteds plan. Han deltok ved stormannsmøtet på Eidsvoll (ofte kalt Notabelmøtet) den 16. februar 1814.

Han var bror av oberst Fredrik Christian Sejersted og onkel til oberstløytnant Johannes Mathias Sejersted.

## Litteratur
* Anker, Carl Johan: *Biografiske data om 330 norske, norskfødte eller for nogen tid i den norske armé ansatte generalspersoner : 1628-1885*, side 239-241 digital utgave

## Eksterne lenker
* Omtale hos Eidsvoll 1814
Boggy Peak

**Boggy Peak** eller **Mount Obama**, er det høyeste punktet på Antigua, og det høyeste punktet i staten Antigua og Barbuda. Boggy Peak ligger sørvest på øya, og er 402 meter høyt.

## Omdøping
Den 4. august 2009, fødselsdagen til U.S. President Barack Obama, Antigua og Barbuda statsminister Baldwin Spencer offisielt omdøpte fjellet fra Boggy Peak til Mount Obama.

## Referanser
Pescaglia

**Pescaglia** er en kommune i provinsen Lucca i den italienske regionen Toscana, med 3&nbsp;718 innbyggere.

Nabokommunene er Borgo a Mozzano, Camaiore, Fabbriche di Vergemoli, Lucca og Stazzema.

## Frazioni

Kommunen omfatter følgende *[[frazione|frazioni]]*:

Vetriano, Piegaio, San Rocco in Turrite, Pascoso, Convalle, Gello, Celle dei Puccini, Villa A Roggio, Colognora, Loppeglia, Fiano, San Martino in Freddana, Monsagrati, Cerreto.

## Referanser


## Eksterne lenker
*
Emmanuel Mendy

**Emmanuel Mendy** (født 30. mars 1990 i Medina Gounass i español) er en spansk forsvarer, som spiller for den engelske klubben  Liverpool. Den spanske spilleren signerte en treårskontrakt i juli 2008, da han ankom fra den spanske klubben Murcia Deportivo vederlagsfritt. Mendy skal først og fremst kjempe for en plass på reservelaget som høyre back, men kan også benyttes på venstresiden.

## Eksterne lenker
*
Krebs’ gate

Krebs' gate kan peker til tre gater i Norge:

* Krebs' gate (Oslo)
* Oberst Krebs' gate (Kongsvinger)
* Oberst Krebs' gate (Skotterud)
Dean Bouzanis

**Dean Bouzanis** (født 1990) er en gresk-australsk fotballspiller som spiller for den engelske klubben .

Bouzanis har også spilt for klubbene Sydney og Accrington Stanley på utlån fra .

## Karriere statistikk

*Statistikk oppdatert per 5. mai 2012*

## Meritter
### Klubb
; **[[Liverpool FC|Liverpool]]**

* Vinner
** Liverpool Senior Cup: 2009

* Finalist
** Liverpool Senior Cup: 2008
** FA Youth Cup: 2009

### Landslag
; **Australia**

* Finalist
** Interkontinental U23 Cup: 2008

## Referanser


## Eksterne lenker
*  OzFootball profil
*
Krebs’ gate (Oslo)

**Krebs’ gate** (7A–17, 10–18B) er en gate på Torshov i Oslo som går fra Trøndergata  ved og til Per Kvibergs gate ved Torshovparken. Vest for Vogts gate går gaten langs Soria Moria med Torshovteatret. Krebs' gate ble regulert helt til Sandakerveien, men en bygning står i traseen. Gaten ble oppkalt etter Andreas Samuel Krebs i 1874.

## Referanser


## Litteratur
*